b'\n_START_ARTICLE_\nIzet Nani\xc4\x87\n_START_PARAGRAPH_\nIzet Nani\xc4\x87 (4. listopada 1965. - 5. kolovoza 1995.) je zapovjednik 505. Bu\xc5\xbeimske brigade V korpusa Armije RBiH._NEWLINE_Izet Nani\xc4\x87 je ro\xc4\x91en u Bu\xc5\xbeimu, od majke Rasime i oca Ibrahima, kao drugi od sedam sinova. Osnovnu \xc5\xa1kolu je zavr\xc5\xa1io u Bu\xc5\xbeimu sa odli\xc4\x8dnim uspjehom, a srednju vojnu (op\xc5\xa1tu) \xc5\xa1kolu zavr\xc5\xa1io je u Zagrebu 1984. godine. Po zavr\xc5\xa1etku srednje \xc5\xa1kole upisuje Vojnu akademiju u Beogradu (smijer RV PVO) gdje provodi dvije godine (1984-1986) te jednu godinu u Sarajevu. Vojnu akademiju zavr\xc5\xa1ava u Zagrebu 1987. godine._NEWLINE_Brak i djeca_NEWLINE_O\xc5\xbeenio se 06.08.1987. godine Sefijom (djev. Remeti\xc4\x87) iz Varo\xc5\xa1ke Rijeke. U braku su dobili troje djece: k\xc4\x87erku Izetu (1988), sina Nevzeta (1991) i sina Ibrahima (1993)._NEWLINE_Ratna historija_NEWLINE_Svoje slu\xc5\xbebovanje u biv\xc5\xa1oj JNA, kao poru\xc4\x8dnik RV PVO, provodi u Kragujevcu da bi nakon 4. godine rada prozreo velikosrpske politike napu\xc5\xa1ta JNA po\xc4\x8detkom 1992. godine. Nakon napu\xc5\xa1tanja JNA dolazi sa porodicom u Bu\xc5\xbeim, gdje uzima aktivno u\xc4\x8de\xc5\xa1\xc4\x87e u organizaciji odbrane i formiranju prvih vojnih jedinica. Formira \xc5\xa0TO, a 01.08.1992. godine postavljen je na du\xc5\xbenost komadanta \xc5\xa0TO Bu\xc5\xbeim. Osniva\xc4\x8d je 105. Bu\xc5\xbeimske udarne kraji\xc5\xa1ke brigade koja je formirana 15.08.1992. godine (kasnije 105. BUMB - 505. Vite\xc5\xa1ka mtbr). Formira specijalne jedinice \xc4\x8cSN-BSN \xc2\xabHamza\xc2\xbb i DIV \xc2\xabGazije\xc2\xbb 5.korpusa Armije BiH.\n_START_SECTION_\nSmrt\n_START_PARAGRAPH_\nDana 5. kolovoza 1995. godine Hrvatska vojska pokrenula je operaciju \xe2\x80\x9cOluja\xe2\x80\x9d s ciljem osloba\xc4\x91anja teritorije Republike Hrvatske. Strate\xc5\xa1ki cilj svih jedinica 5. korpusa bio je spajanje sa jedinicama hrvatske vojske._NEWLINE_505. vite\xc5\xa1ka brigada razbija neprijateljske linije na \xc4\x8corkova\xc4\x87i i kre\xc4\x87e prema Dvoru na Uni. Nekoliko sati prije kona\xc4\x8dne deblokade poginuo je u borbi._NEWLINE_No\xc4\x87 prije, u svom ratnom dnevniku, zapisao je:_NEWLINE_ \xe2\x80\x9eAko Bog da, bit \xc4\x87e na\xc5\xa1a BiH. Osje\xc4\x87am da mogu uraditi zami\xc5\xa1ljeno. Nestalo je struje. Sretno!\xe2\x80\x9d_NEWLINE_Posthumno mu je dodijeljeno priznanje "Orden heroja oslobodila\xc4\x8dkog rata" 1998. godine i unaprije\xc4\x91en je u \xc4\x8din brigadnog generala.'